Euskal Irrati Telebista - Wikipedia, entziklopedia askea.

# Euskal Irrati Telebista

### Wikipedia(e)tik

EiTBren Iurretako egoitza

Euskal Irrati Telebista (EiTB) Euskadiko telebista eta irrati publikoaren erakundea da eta 1982an Eusko Jaurlaritzak sortua izan zen, euskara normalizatzeko helburuarekin.

Gaur egun enpresa talde bat da, zeina hurrengo hauek osatzen duten:

- EiTB: talde osoaren zerbitzu komunak barnean hartzen du. Bere "bidaltzaile" nagusia Iurretan (Bizkaia) kokaturik dago. Laster, Bilboko Erakusketa Azoka ohia zegoen eraikinera eramango da. Gainera, saioak ekoizteko zentro bat du Donostiako (Gipuzkoa) Miramon auzoan. 1982ko abenduaren 31n hasi zen emititzen Garaikoetxea Lehendakariaren mezu batekin.
- ETB (Euskal Telebista): telebista saioak ekoizten eta seinalea emititzen duen enpresa. Donostiako Miramon auzoan ekoizpen zentro bat dauka, zeinak estudio eta plato batzuk dauzkan, hala nola post-produkzio eta grafismorako gela batzuk. Iurretatik emititzen da (saioak eta albistegiak). Han, bi estudio daude, bat 250 metro karratuko plato batekin eta 150 metro karratuko beste batekin. Berriemaileak ditu Bilbon, Gasteizen, Donostian, Baionan, Iruñean, Bartzelonan, Madrilen, New Yorken, Ekialde Ertainean eta Bruselan. Iurretatik bost telebista kanal emititzen dira:
  - ETB 1 (Euskal Telebistako lehen katea da eta euskaraz hutsean emititzen du).
  - ETB 2 (Telebistako bigarren katea da eta espainolez emititzen du).
  - Canal Vasco (Amerikan dauden euskaldunentzat sortua).
  - ETB SAT (mundu osorako emititzen ditu ETB1 eta ETB2ren eduki onenak, satelite bidez).
  - Betizu (haurrentzakoa).
- Radio Euskadi: Bilbotik eta espainolez emititzen duen irrati orotarikoa da.
- Euskadi Irratia: Donostiatik eta euskaraz emititzen duen irrati orotarikoa da.
- Euskadi Gaztea (E Gaztea): Donostiatik euskaraz emititzen duen gazteentzako irrati-formula musikala.
- EITB Irratia: Musika, kultura eta ekitaldi bereziak ardatz dituen irratia, modu digitalean emititzen duen lehenengoa EiTBn, elebitan.
- Radio Vitoria: Gasteizen kokaturikoa, Eusko Jaurlaritzak eskuratu zuen EiTB Taldea sortzeko. Arabako lurralde osorako emititzen du espainolez.
- EITBNET: Interneteko edukiak zabaltzeko eta webguneak sortzeko eta mantentzeko esleituta dago. 2004 urtean sortu zen. Bere egoitza Zamudioko (Bizkaia) Teknologi Parkean dago. Elkarte honen barruan daude:
  - eitb.com, EiTBren ataria da Interneten. Espainolezko, euskarazko, frantsesezko eta ingelesezko bertsioak dauzka.
  - eitb24.com: Informazio webgunea, 24 orduetan eguneratzen dena.

Gaur egun, egoitza digital berri bat eraikitzen ari da Bilbon.

## [aldatu] Ikus, gainera

- ETB 1
- ETB 2
- Euskal Telebista

## [aldatu] Kanpo loturak

- EiTB taldearen webgunea
- EiTBren albiste webgunea

- Telebistak:
  - ETB 1
  - ETB 2
  - Canal Vasco
  - ETB Sat

- Irratiak:
  - Euskadi Irratia
  - Euskadi Gaztea
  - EiTB Irratia
  - Radio Vitoria

"http://eu.wikipedia.org../../../e/u/s/Euskal_Irrati_Telebista_860c.html"(e)tik eskuratuta

Kategoria: Euskal Irrati Telebista

##### Views

- Artikulua
- Eztabaida
- Oraingo berrikuspena

##### Bilatu